ŉ Bomdreigement het Dinsdagoggend die borgtogaansoek ontwrig van drie vermeende lede van die Kaapse onderwêreld wat tereg staan vir die aanklag van moord op Brian Wainstein, die sogenaamde steroïedekoning.
Ten tyde van sy moord het Wainstein ook sy uitlewering aan die VSA teengestaan. Hy is daar gesoek vir dwelmverwante aanklagte en geldwassery.
Soos vroeër berig is Wainstein ook deur Interpol gesoek nadat hy glo onwettige steroïede aan sportsterre wêreldwyd verskaf het.